เรื่องร้องเรียน: รถติดทุกวันแถวยาวไปถึงถนนเจ้าคุณทหาร คือไฟจราจรก็ควรจะปล่อยระบายรถไปเยอะๆ สลับกับการปล่อยรถจากนิคม ให้เกิดความสมดุลกัน หัดออกมาจากป้อมมาดูบ้างว่ามันเกิดอะไีขึ้น ไม่ใช่ออกมาแค่จับรถมอไซค์ไม่ใส่หมวกกันน็อค ปัญหาจราจรมีเป็นล้านอย่าง ไม่คิดจะแก้ไข ในเมื่อจำนวนมันมากขึ้นก็ควรคิดวางแผนบ้างว่าแต่ละวัน แต่ละช่วงเวลาจะระบายรถอย่างไรไม่ให้ประชาชนเดือดร้อนแล้วก็ต้องมาแจ้งทุกครั้งที่มีปัญหา เรื่องมันไม่ได้ยากขนาดที่ตำรวจจราจรจะแก้ไขหรอกมั้งคะ?
การดำเนินการของเจ้าหน้าที่: วันนี้ (16 ธ.ค.65) เวลา 19.00 น. ฉลองกรุง 601 พร้อมกำลัง อำนวยการจราจร กรณี ประชาชนร้องเรียนปัญหาการตราจร แยกนิคมฯ และแยกเจ้าคุณทหาร ถนนฉลองกรุง แขวงลำปลาทิว เขตลาดกระบัง กรุงเทพฯ            ขอเรียนว่า เจ้าหน้าที่ตำรวจจราจรได้อำนวยการจราจรช่วงเวลาเร่งด่วนและกวดขันจับกุมผู้ฝ่าฝืนกระทำความผิด เพื่อจัดระเบียบการจราจรและลดอุบัติเหตุทางถนน            สาเหตุที่ก่อให้เกิดปัญหาการจราจร คือ ถนนลำกอไผ่ก่อสร้างปิดการจราจรทำให้รถภายในนิคมฯออกได้ทางเดียว และรถประชาชนเลี้ยวเข้าตลาดวีมาร์เก็ตทตั้งอยู่ใกล้แยกทำให้รถออกจากสัญญานไฟชลอตัว ซึ่งได้ประชาสัมพันธ์เจ้าของตลาดแล้ว
ความเห็นของผู้แจ้ง: จะทำแบบนี้ได้อีกสักกี่วัน แจ้งทีแก้ปัญหาที ก็เอาเถอะค่ะ ถ้าเกิดอีกก็จะแจ้งอีกไปเรื่อยๆ จนกว่ามันจะดีขึ้นหรือว่าตายจากกันไป
พื้นที่: แขวงลำปลาทิว เขตลาดกระบัง กรุงเทพมหานคร